OzLabs/hebrew-wiki-articles huggingface dataset:
1975 בממלכה המאוחדת

1975 בממלכה המאוחדת הייתה השנה בה הממלכה המאוחדת חגגה 174 שנה מיום היווסדה.

== הנהגה ==
* מונרך - המלכה אליזבת השנייה
* ראש ממשלה - הרולד וילסון (לייבור)

== אירועים ==
* 11 בפברואר – מרגרט תאצ'ר מביסה את אדוארד הית' על מנהיגות המפלגה השמרנית הבריטית באופוזיציה. תאצ'ר היא האישה הראשונה לעמוד בראשות מפלגה פוליטית בריטית.
* 27 במאי – התרסקות המאמן של דיבלס ברידג' ליד גרסינגטון, צפון יורקשייר, בריטניה, הובילה ל-32 הרוגים (המספר הגבוה ביותר בתאונת דרכים בבריטניה).
* 1 באוקטובר – בריטניה מעניקה שלטון עצמי לסייש

== נולדו ==
* 21 בינואר – זאק גולדסמית', איש איכות הסביבה בריטי ופוליטיקאי ממוצא יהודי
* 21 בינואר – ניקי באט, כדורגלן עבר אנגלי
* 18 בפברואר – גארי נוויל, כדורגלן אנגלי
* 21 במרץ – מארק וויליאמס, שחקן סנוקר ולשי
* 5 באפריל – קייטלין מורן, עיתונאית וסופרת אנגליה
* 9 באפריל – רובי פאולר, כדורגלן עבר אנגלי
* 1 במאי – פלומה באיזה, שחקנית ובמאית
* 2 במאי – דייוויד בקהאם, כדורגלן עבר אנגלי
* 16 במאי – ג'ון היגינס, שחקן סנוקר סקוטי
* 20 במאי – גרהאם פוטר, כדורגלן עבר אנגלי
* 27 במאי – ג'יימי אוליבר, שף ואיש טלוויזיה
* 29 במאי – מלאני בראון, זמרת פופ (ספייס גירלז)
* 4 ביוני – ראסל ברנד, קומיקאי ושחקן
* 15 ביולי – ג'יל האפפני, שחקנית בריטית
* 26 ביולי – ליז טראס, חברת בית הנבחרים הבריטי, ראש ממשלת בריטניה
* 11 באוגוסט – אסמה אל-אסד, נולדה אסמה אחרס, רעייתו של נשיא סוריה בשאר אל-אסד
* 5 באוקטובר – קייט ווינסלט, שחקנית בריטית
* 25 באוקטובר – זיידי סמית', נולדה כסיידי סמית', סופרת בריטית
* 5 בדצמבר – רוני או'סאליבן, שחקן סנוקר אנגלי
* 6 בדצמבר – נואל קלארק, שחקן ויוצר קולנוע אנגלי

== נפטרו ==
(:קטגוריה:בריטים שנפטרו ב-1975)
* 8 בפברואר – רוברט רובינסון, כימאי אורגני, חתן פרס נובל (נולד ב-1886)
* 14 בפברואר – פ. ג'. וודהאוס, כותב קומיקס (נולד ב-1881)
* 22 בפברואר – ליונל טרטיס, מוזיקאי בריטי (נולד ב-1876)
* 27 במרץ – סר ארתור בליס, מלחין ומנצח בריטי (נולד ב-1891)
* 3 באפריל – מרי יור, שחקנית קולנוע ותיאטרון סקוטית (נולדה ב-1933)
* 23 באפריל – ויליאם הארטנל, שחקן (נולד ב-1908)
* 9 ביוני – אלברט ספנסר, רוזן ספנסר השביעי, אציל בריטי (נולד ב-1892)
* 10 בספטמבר – ג'ורג' פג'ט תומסון, פיזיקאי, חתן פרס נובל (נולד ב-1892)
* 22 באוקטובר – ארנולד טוינבי, היסטוריון בריטי (נולד ב-1889)
* 29 בנובמבר – גרהאם היל, נהג מרוצים (נולד ב-1929)

== קישורים חיצוניים ==

*
קטגוריה:שנים בממלכה המאוחדת
כוח ההגנה של פפואה גינאה החדשה

כוח ההגנה של פפואה גינאה החדשה (באנגלית: Papua New Guinea Defence Force, או בקיצור: PNGDF) הוא הארגון הצבאי שמוטל עליו בעיקר ההגנה על שטחי פפואה גינאה החדשה מפני איום חיצוני, כמו גם תפקידים משניים לרבות משימות בעניינים לאומים וביטחון פנים.<ref></ref><ref></ref>

==היסטוריה==

מקורו של צבא זה בכוח צבאי שהציבה ממשלת אוסטרליה בשנות ה-50 בשטח פפואה גינאה החדשה לפני קבלת העצמאות שבזמנו ירש את "גדוד איי האוקיינוס השקט" של צבא אוסטרליה שהורכב במהלך מלחמת העולם השנייה על בסיס ילידים מגינאה החדשה. יחידות אלו שימשו בסיס לצבא הנוכחי שנוסד החל מינואר 1973.<ref></ref>

לאורך היסטריה שלו על שלל גלגוליו הוא השתתף במספר פעולות והחל משנת 1973 עם קבלת העצמאות של המדינה הצבא לכך חלק גם במספר פריסות צבאיות וסיועה בחו"ל, כמו כן גם נלחם במספר התקוממויות וניסיונות הפיכה כמו זאת שהתרחשה באי בוגנוויל במשך עשור החל משנת 1988.

==מבנה ארגוני==
צבא זה נחשב לכוח "קטן ועני" יחסית לגודל מדינתו והוא מונה כ-2,500 איש (נכון ל-2014) המחולק לשלושה אגפים, יבשה, אוויר וים. לצבא מסופק פחות מ-2% מההוצאות הממשלתיות, תוך שהיא מקבלת סיוע ותמיכה משמעותית בהכשרה מאוסטרליה, ניו זילנד, ארצות הברית ומדינות אחרות. בדו"ח ההגנה לשנת 2013 הוכרז כי יש תוכניות שאפתניות ולהכפיל את הוצאות ההגנה ל-3% ולהגדיל את כוח האדם ל-5,000 איש עד 2017 ועד 2030 כוח האדם יגיע ל-10,000 איש.

אגף היבשה נמצא בפיקודו הישיר של המפקדה הראשית, בעוד לאגפים האוויר לים יש קצינים משלהם כחלק מאותה מפקדה. לצבא אין מפקד ראשי אלא כל הנתונים המרוכזים במפקדה הראשית מנוקזים הישר על ידי מפקד שמייעץ לשר הביטחון. כך שהצבא נמצא בשליטה של המועצה המבצעת (היא הממשלה) הלאומית באמצעות שר הביטחון.

===אגף יבשה===
חייל PNGDF באימון משותף עם צבא ארצות הברית
אגף היבשה מורכב משבעה יחידות הכוללות: שני גדודי חי"ר, גדוד הנדסה, יחידת קשר, מחלקת רפואה ממונעת, יחידת הכשרה ויחידה מיוחדת המתמחה בסילוק מטעני חבלה הנושאת את שמה של אותה היחידה ממלחמת העולם השנייה באי.

===אגף ימי===
דגל האגף הימי
האגף הימי מורכב מחמש ספינות סיור, שלוש ספינות נחיתה אוסטרליות לשעבר שאחת משמש לאימונים. שלוש ספינות סיור נוספות נמצאות בשלבי בנייה באוסטרליה, כדי להחליף את ספינות הסיור הישנות. המשימות העיקריות של האגף הימי הן סיור במימי החוף ותובל לכוחות היבשה. מפני שאזור המים הכלכלים של המדינה גדול מאוד בגלל קו החוף הארוך שלה, אגף הימי מסתמך במידה רבה על תמונות לוויין כדי לפקח על שטחים אלה. הסיור בדרך כלל לא יעיל עקב תקציב לקוי שלעיתים קרובות לא מאפשרים את השימוש בכלי שיט אלה.

===אגף אוויר===
רונדל האגף האווירי
אגף האוויר הוא כנף אווירית קטנה המפעילה שלושה מטוסי תובלה קלה ושני מסוקים חכורים, ובעתיד שני מטוסי אימון נוספים.

==קישורים חיצוניים==

* 

==הערות שוליים==

קטגוריה:פפואה גינאה החדשה
קטגוריה:אוקיאניה: צבא וביטחון
קטגוריה:צבא וביטחון לפי מדינה
מראש מקדמי ארץ

מראש מקדמי ארץ הוא פיוט שחובר על ידי הרב הפרסי וראש הקהילה היהודית בעיר המדאן (עיר המזוהה עם שושן הבירה) ר' מנחם שמואל הלוי (1884-1940). הפיוט סוקר את עלילת מגילת אסתר והופיע בספרו של הרב הלוי "זמירות ישראל"<ref></ref><ref></ref>.

משקל השיר הוא הברתי-פונטי (שבו כל ההברות נשמעות כתנועות) ויש בו חריזה כפולה.

== הערות שוליים ==

קטגוריה:יהדות איראן ופרס
קטגוריה:פיוטים ושירים לפורים
אברהם צפיג

רבי אברהם צפיג (בערך בשנת ה'ת"ק 1740 בתוניס - אחרי ה'תקס"ד 1804) היה רב יליד תוניס שלימים היה מחכמי ירושלים. מחבר הספר עיני אברהם על הלכות מעשה הקרבנות במשנה תורה לרמב"ם.

==ביוגרפיה==
נולד בתוניס לר' יהודה צפיג. מעת לידתו היה עיוור. הרבה ללמוד תורה בהקשבה לשיעורי רבותיו. בשנת ה'תקל"ה עלה לארץ ישראל ולמד שם עם רבי רפאל חיים נבון (בנו של רבי יהודה נבון מחבר הספר "קריית מלך רב", ונכד של רבי אפרים נבון ה"מחנה אפרים"). רבי רפאל חיים סייע לרבי אברהם צפיג, למד עמו זמן רב ורשם את חידושי תורתו, ומחידושים אלה נערך הספר "עיני אברהם". הספר הודפס באמשטרדם בשנת ה'תקמ"ד, והודפס עם הסכמות נרגשות של גדולי דורו מעדות ישראל השונות: מהרי"ט אלגזי, רבי דוד פארדו, רבי שאול מאמסטרדם, רבי רפאל יוסף בן רובי ועוד. בשנת ה'תקמ"ג ביקר בפראג וקיבל את הסכמת רבי יחזקאל לנדא, בעל הנודע ביהודה, שכותב עליו: "הגם שעיני אברהם כבדו... אבל עיני השכל לא עמדו, ולבו ראה הרבה חכמה ודעת...". ספרו מצוטט אצל חכמי הדורות שלאחריו שעסקו בנושאים בהם עוסק הספר, כגון: רבי שלמה קמחי, רבי נסים הכהן, רבי משה בארקי ועוד.

יש עדויות לפיהן שימש כשד"ר וביקר בשנת ה'תקס"ג באדריאנופול, ובשנת ה'תקס"ד ברודוס, כשליח העיר חברון.

==לקריאה נוספת==
*אריה רודריגז, ספר הסומא, עמ' 125–127
==קישורים חיצוניים==
*
*
*

קטגוריה:פרשני הרמב"ם
קטגוריה:רבנים תוניסאים
קטגוריה:ירושלים: רבנים
קטגוריה:רבנים עיוורים
אל חי יפתח

אל חי יפתח הוא פיוט שכתב על ידי מחבר לא ידוע (ויש הטוענים כי מדובר באברהם אבן עזרא) ונחשב לאחד מהפיוטים המושרים בקהילות יהדות ספרד ועדות המזרח כחלק מפיוטי "תיקון הגשם", הנאמר לפני תפילת מוסף בשמיני עצרת<ref></ref>. במהלך רוב השיר המשורר עוסק בזכות האבות לגשם ובסופו של דבר גם בטובתו של האל עצמו – "למען מוציא מחלמיש למעינו מים". הפיוט מורכב מארבע–חמש מילים בטור המונות 8–11 הברות.

== קישורים חיצוניים ==
[https://benyehuda.org/read/18716 הפיוט המלא] באתר פרויקט בן-יהודה

== הערות שוליים ==

קטגוריה:שירי רבי אברהם אבן עזרא
קטגוריה:פיוטים לשמיני עצרת
קטגוריה:יהדות ספרד
מערכת תרועה

מערכת תרועה היא מערכת התראה ישראלית מפני רעידת אדמה. לפי פרופ' זוהר גבירצמן מהמכון הגיאולוגי לישראל, המערכת עובדת בפרק הזמן שבו גלי ההרס מתפשטים ממוקד הרעידה לכיוון ריכוזי האוכלוסייה ובכך להתריע מפני סכנת חיים ממשית.

== יצירת המערכת ויישומה ==
בשנת 2012 התקבלה החלטה על הקמת מערכת התרעה לאומית.

המערכת פותחה בקליפורניה והותאמה לישראל בפעילות משותפת של המכון הגאולוגי לישראל ואוניברסיטת קליפורניה בברקלי.<ref></ref> היא מבוססת על כ-120 תחנות עם חיישנים סייסמיים בעיקר סביב הבקע הסורי-אפריקני ובקע יגור.<ref></ref> זמן ההתרעה הוא ביחס למוקד הרעש ויכול לנוע בין שניות בודדות לחצי דקה. המערכת הותקנה על ידי ננומטריקס הקנדית ומוטורולה ישראל. המכון הגאולוגי אחראי לתפעול המערכת, גילוי הרעידה ויצירת ההתרעה ופיקוד העורף אחראי על העברת ההתרעה לאזרחים.<ref></ref> המערכת לא מופעלת במקרה שעוצמת רעידת האדמה נמוכה מ-4.5 בסולם מגניטודה לפי מומנט.

החל משנת 2017 הוצבו מערכות התרעה מקומיות (שאינן מחוברות למערכת התרעה ארצית) במוסדות החינוך בישראל.<ref name=":12" /> נכון לשנת 2021 המערכת מותקנת ב-60% מבתי הספר. יישום המערכת הארצית נמשך זמן רב ודו"ח מבקר המדינה שפורסם בשנת 2018 ציין כי טרם הושלמה המערכת. עלויות הפריסה, ההתקנה ותפעול המערכת הארצית עד לסוף שנת 2021 הסתכמו בכ-45 מיליון ש"ח.

בינואר 2022, לאחר שני אירועי רעידות אדמה שפקדו את ישראל באותו החודש, הכריז פיקוד העורף כי מערכת "תרועה" תשמש כמערכת ההתרעה הלאומית לרעידות אדמה ותופעל בזמן הקרוב<ref></ref> וכך היה. מערכת תרועה חוברה למערכת ההתרעה של פיקוד העורף כדי לספק לציבור התרעה על התרחשותה של רעידת אדמה. ההתרעה מועברת לציבור באמצעות מערכת הצופרים הארצית, אזעקה בשילוב כריזה "רעידת אדמה", וכן באמצעות ישומון פיקוד העורף ואמצעי המדיה השונים כפי שקיים באזעקות מלחמה.<ref></ref> ההתראה מסונכרנת גם בישומון פיקוד העורף.

בסופו של דבר, המערכת הושקה בפברואר 2023.

== זמני ההתרעה ==

במקרה של רעידה בצפון ים המלח, ההתרעה לתושבי ירושלים תהיה כ-3 שניות, לתושבי תל אביב-יפו כ-18 שניות, ולתושבי חיפה כ-30 שניות. לעומת זאת, אם תתרחש רעידה בעמק בית שאן, זמן ההתרעה לירושלים יהיה 20 שניות, לתל אביב 19 שניות ולחיפה 12 שניות.

במקרה של רעידה בדרגה של 4.2-6 בסולם ריכטר, תישלח התרעה רק לאזורים שבהם תורגש הרעידה. לעומת זאת, ברעידות אדמה חזקות מדרגה 6 ומעלה, התרעה תישלח לכל הארץ.

== הערות שוליים ==

קטגוריה:ישראל: רעידות אדמה
קטגוריה:פיקוד העורף
נחיתת חירום לאהבה

נחיתת חירום לאהבה (בקוריאנית: 사랑의 불시착; באנגלית: Crash Landing on You) היא סדרת טלוויזיה דרום קוריאנית משנת 2019–2020 שנכתבה על ידי פארק ג'י-און, בבימויו של לי ג'ונג-היו ובכיכובם של היון בין, סון יה-ג'ין, סאו ג'י-היי וקים ג'ונג-היון. סדרה זו עוסקת באשת עסקים ויורשת צ'יבול מדרום קוריאה מצליחה, שבזמן שהיא גולשת במצנחי רחיפה ליד סיאול, דרום קוריאה, נסחפת בסערה פתאומית, נוחתת בחלק הצפון קוריאני של האזור המפורז הקוריאני (DMZ), ופוגשת את הקפטן של הצבא ואת בנו של מנהל הלשכה המדינית הכללית בכוחות המזוינים העממיים של קוריאה הצפונית, שמחליט שהוא יעזור לה להתחבא. עם הזמן, הם מתאהבים, למרות הפער והמחלוקת בין מדינותיהם.

הסדרה שודרה ב-tvN בדרום קוריאה ובנטפליקס ברחבי העולם מ-14 בדצמבר 2019 ועד 16 בפברואר 2020. זוהי דרמת ה-tvN בעלת הדירוג הגבוה ביותר ודרמת הטלוויזיה הדרום קוריאנית בעלת הדירוג הרביעי בתולדות הטלוויזיה בכבלים.<ref name="record"></ref>

== קישורים חיצוניים ==
* 

== הערות שוליים ==

קטגוריה:סדרות טלוויזיה דרום-קוריאניות
אלוהי עוז

אֱלֹהֵי עֹז הוא פיוט קדום אשר נכתב במאה ה-16 או קודם לכן על ידי מחבר לא ידוע. אקרוסטיכון השיר הוא 'אליקים'.

רבי חיים ויטאל ב"שער הכוונות"<ref>[https://beta.hebrewbooks.org/reader/reader.aspx?sfid=35305#p=153&fitMode=fitwidth&hlts=&ocr= שער הכוונות עניין סעודה שלישית ע"ו]</ref> כותב כי האר"י תיקן לזמר שלושה פיוטים בשלוש סעודות השבת, בסעודה ראשונה 'אסדר בשבחין' בסעודה שנייה 'אסדר לסעודתא', ומוסיף "ובפזמון סעודת המנחה לחן אלה"י עז תהלתי (בכתב יד אחר התווסף: רפאני וארפא)".

הפיוט מושר במספר לחנים בעדות שונות, ביהדות כורדיסטן, יהדות איראן, יהודי עיראק ואף יהודי הודו. השיר מבטא כאב ותקווה לרפואה ולגאולה, ומושר בשירת הבקשות בשבת ובמועדים שונים.

הרב יעקב משה הלל ראש ישיבת חברת אהבת שלום חידש לחן עתיק והוסיף בו שיפוצים, והוא נוהג לזמר אותו מדי שבת. בשנת 2018 הוציא הזמר יעקב שוואקי יחד עם בנו הבכור מנחם, גרסה אומנותית של השיר על פי הלחן של הרב הלל.<ref></ref>

== קישורים חיצוניים ==
*[https://www.nli.org.il/he/piyut/Piyut1song_010081700000005171/NLI הפיוט אלוהי עז] באתר הספרייה הלאומית
*[https://www.youtube.com/watch?v=2hUSjpFz5e4 אלוהי עוז בביצועם של יעקב ומנחם שוואקי] באתר יוטיוב

==הערות שוליים==

קטגוריה:שירת הבקשות
קטגוריה:יצירות עם אקרוסטיכון
קטגוריה:יצירות שמחברן אינו ידוע
קטגוריה:זמירות ופיוטים לשבת
קטגוריה:זמירות ופיוטים לסעודה שלישית
ויקטוריה אטקינס

ויקטוריה מרי אטקינס (באנגלית: Victoria Mary Atkins; נולדה ב-22 במרץ 1976) היא שרת הבריאות בממשלת בריטניה מטעם המפלגה השמרנית, וחברת פרלמנט של מחוז לוט והורנקאסל בלינקולנשייר מאז 2015.<ref></ref>

== ביוגרפיה ==
ויקטוריה מרי אטקינס נולדה ב-22 במרץ 1976 בלונדון. היא בתם של סר רוברט אטקינס שכיהן כחבר בפרלמנט הבריטי ובפרלמנט האירופי, וליידי דולסי אטקינס, שכיהנה כחברת מועצה וכראשת עיר מטעם המפלגה השמרנית. אטקינס למדה בבית ספר פרטי בבלקפול בלנקשייר, וסיימה תואר במשפטים בקולג' קופוס קריסטי בקיימברידג'.<ref></ref> ב-1998 הוסמכה לעריכת דין והתמחתה בתחום ההונאה.

== קריירה פוליטית ==
ניסיונה הראשון של אטקינה לזכות במשרה פוליטית היה בנובמבר 2012 כשהתמודדה לתפקיד המפקחת על המשטרה במחוז גלוסטרשייר. על אף שגרפה את מספר הקולות הגבוה ביותר בסיבוב הראשון, הפסידה בסיבוב השני למפקח המשטרה לשעבר מרטין סורל שהתמודד כעצמאי.<ref></ref>

ביולי 2014 גברה אטקינס על שלושה מועמדים נוספים שהתמודדו לתפקיד המועמד השמרני של מחוז לוט והורנקסל,<ref></ref>מחוז בו החזיקה המפלגה השמרנית ברציפות מאז 1924.<ref></ref> בבחירות הכלליות של 2015 היא נבחרה במקומו של חבר הפרלמנט הפורש סר פיטר טפסל, שהיה ותיק חברי הפרלמנט וכיהן ברציפות במשך כמעט 50 שנה. אטקינס זכתה לתמיכתו של ראש הממשלה לשעבר ג'ון מייג'ור, שהצהיר כי הכיר אותה "מיום לידתה".<ref></ref>

אטקינס תמכה בהישארותה של בריטניה באיחוד האירופי לפני משאל העם לחברות באיחוד האירופי ב-2016, אך הצביעה בעד קיום משאל העם,<ref></ref> ולאחריו הצביעה בעד הפעלת "סעיף 50" להודעה הרשמית על הפרישה מהאיחוד.<ref></ref> היא נבחרה שוב בבחירות הכלליות של 2017 ברוב של 63.9% מקולות הבוחרים במחוז,<ref></ref> ובבחירות הכלליות של 2019 זכתה ב-72.7% מהקולות.<ref></ref>

=== כשרה בממשלה ===
תפקידה הממשלתי הראשון של אטקינס היה כשרה זוטרה במשרד הפנים בממשלתה של תרזה מיי. בספטמבר 2021 מונתה אטקינס לשרה הממונה על בתי סוהר ותקופות מבחן במשרד המשפטים, וכן קיבלה לאחריותה את התכנית ליישוב מחדש של פליטים מאפגניסטן.<ref></ref> ב-6 ביולי 2022 התפטרה אטקינס מתפקידה במשרד המשפטים, לאור חוסר האמון שלה בבוריס ג'ונסון כמנהיג המפלגה השמרנית.<ref></ref> עם בחירתו של רישי סונאק לראשות הממשלה היא מונתה לתפקיד ממשלתי במשרד האוצר, ובנובמבר 2023 היא מונתה לתפקיד שרת הבריאות במסגרת סבב המינויים שערך סונאק בממשלתו. בבחירות 2024 שמרה על מושבה בפרלמנט, במפלה הכבדה שנחלה המפלגה.

== חיים אישיים ==
אטקינס נשוי לפול קנוורד, המנהל בפועל של "בריטיש שוגר", התאגיד היחיד בבריטניה המפיק סוכר מקנה סוכר.<ref></ref> השניים הורים לבן אחד.

==קישורים חיצוניים==
* 

== הערות שוליים ==

קטגוריה:חברי הפרלמנט של הממלכה המאוחדת (2019–2024)
קטגוריה:חברי הפרלמנט של הממלכה המאוחדת (2017–2019)
קטגוריה:חברי הפרלמנט של הממלכה המאוחדת (2015–2017)
קטגוריה:בריטיות שנולדו ב-1976
כל דבר אחר

כל דבר אחר (באנגלית: Anything Else) הוא סרט קולנוע אמריקאי משנת 2003 בכתיבה ובימוי של וודי אלן, עם וודי אלן, ג'ייסון ביגס וכריסטינה ריצ'י בתפקידים הראשיים.

הסרט צולם באתרי ניו יורק ובעיקר בסנטרל פארק.

==תקציר העלילה==
ג'רי פאלק (ג'ייסון ביגס) הוא כותב קומדיות ובדיחות לסטנד אפ בן 21 בניו יורק. בשיטוטיו בסנטרל פארק הוא מתיידד עם דייוויד דובל (וודי אלן) בן 61 העובד כמורה לאמנות בבית ספר ציבורי ובזמנו החפשי הוא כותב קומדיות ובדיחות כמו ג'רי ולמעשה משמש מנטור שלו במקצוע הכתיבה ובחייו האישיים.

ג'רי נמצא בזוגיות הדוקה עם ברוק (קאדי סטריקלנד) והם חושבים להתחתן אך בערב אחד הם נפגשים בחברו של ג'רי, ביל סטייל (ג'ימי פאלון) ובת זוגו אמנדה צ'ייס (כריסטינה ריצ'י) שלומדת משחק. ג'רי מגלה נושאי התעניינות משותפים עם אמנדה ו"נדלק" עליה. הם מתחילים להיפגש עד שברוק מגלה זאת ועוזבת את ג'רי.

אמנדה עוברת לגור עם ג'רי אך היא אינה יציבה מבחינה נפשית וסובלת ממצבי רוח מתחלפים. בתחילה היא מסרבת ליחסי מין ודוגלת באהבה חפשית ואפילו מכירה לג'רי בחורות כדי שיתחיל אתה. ג'רי נמצא במשבר ומספר זאת לפסיכיאטר שלו ולדובל.

דובל הוא יהודי שסובל מחרדות ומפרנויה קיומית מאנטישמים, כאשר הוא מספר זאת לנהג מונית הנהג עונה לו:"זה כמו כל דבר אחר" (מכאן שם הסרט). הוא מכריח את ג'רי (שגם הוא יהודי) לרכוש רובה להגנה ומדגים לו איך להתנהג עם בריונים ש"גנבו" לו את החנייה.

ג'רי מתקשה בכתיבה היות שבנוסף לבעיותיו האישיות מגיעה לגור בדירתם הקטנה, פולה צ'ייס (סטוקרד צ'אנינג), אמה של אמנדה. פולה היא זמרת לשעבר וכעת גרושה, שתיינית, מסניפת קוקאין ויוצאת עם צעירים. היא מבקשת מג'רי שיעזור לה לעשות קאמבק.

לבסוף מייעץ דובל לג'רי לעזוב את ניו יורק ולטוס אתו לקליפורניה שם יש להם סיכוי טוב יותר להצליח. ג'רי מודיע זאת לסוכן היהודי שלו הארווי וקסלר (דני דה ויטו) וזה צועק עליו, מאשים אותו בבגידה ומתעלף.

דובל לבסוף לא רוצה לעזוב וג'רי נוסע לבדו ומספר על צרותיו לנהג המונית בדרך לנמל התעופה קנדי וזה עונה שצרותיו הן כמו "כל דבר אחר".

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|וודי אלן
|דייוויד דובל
|
|-
|ג'ייסון ביגס
|ג'רי פאלק
|
|-
|כריסטינה ריצ'י
|אמנדה צ'ייס
|
|-
|דני דה ויטו
|הארווי וקסלר
|סוכן שחקנים
|-
|סטוקרד צ'אנינג
|פולה צ'ייס
|
|-
|ג'ימי פאלון
|פול סטיילס
|
|-
|קאדי סטריקלנד
|ברוק
|
|-
|אדריאן גרנייה
|ריי פוליטו
|סטודנט למשחק
|-
|דיאנה קרול
|
|בתפקיד עצמה
|-

|}

==קישורים חיצוניים==

*[https://www.youtube.com/watch?v=wIAuRc7TrrM קדימון לכל דבר אחר], באתר יוטיוב
*[https://www.youtube.com/watch?v=Da0FUc5miAk אלן וביגס בתחילת הסרט], באתר יוטיוב
*[https://www.youtube.com/watch?v=RX7ZL7iplVU סצנת חניית המכונית], באתר יוטיוב
*[https://prod-www.tcm.com/tcmdb/title/411868/anything-else#overview כל דבר אחר], באתר TCM

קטגוריה:סרטי 2003
קטגוריה:סרטים אמריקאיים
קטגוריה:סרטים באנגלית
קטגוריה:סרטי וודי אלן
קטגוריה:סרטים על סופרים
קטגוריה:ניו יורק בקולנוע
קטגוריה:דרימוורקס: סרטים
קטגוריה:סרטי קומדיה רומנטית אמריקאיים
סאן קאנטרי איירליינס

סאן קאנטרי איירליינס היא חברת תעופה אמריקאית מסוג חסך (לואוקוסט) לנוסעים ומטען. סאן קאנטרי, שבסיסה בנמל התעופה הבין-לאומי מיניאפוליס - סיינט פול. היא טסה לכ-100 יעדים בארצות הברית, קנדה, מקסיקו, מרכז אמריקה והאיים הקריביים. לחברת התעופה יש בסיס פעולה מרכזי בנמל התעופה הבין-לאומי דאלאס/פורט וורת' ובנמל התעופה הבין-לאומי הארי ריד.<ref></ref> סאן קאנטרי חוכרת מטוסי מטען מאמזון אייר.<ref name="AmazonAir"></ref>
מקדונל דאגלס DC-10-1 של סאן קאנטרי בנמל התעופה הבין-לאומי הארי ריד בשנת 1992 צבוע בצביעה המקורית]]
סאן קאנטרי הציעה בעבר שתי מחלקות שירות עם מושבים למחלקות ראשונה ותיירים, אך כאשר חברת התעופה נמכרה לאפולו גלובל מנג'מנט, הם שינו את חברת התעופה לחברת תעופה זולה עם מטוסים המופעלים בתצורה של מחלקת תיירים.<ref>[https://bookonboard.com/sun-country-baggage-fees/ The Sun Country Airlines Baggage Rules], Retrieved August 13, 2021</ref><ref></ref>

"Sun Country Rewards", מועדון הנוסע המתמיד של חברת התעופה, הוקם בנובמבר 2018, והחליף תוכנית ישנה יותר בשם Ufly.<ref></ref>

== צי המטוסים ==
בואינג 737-800 של סאן קאנטרי צבוע את בצביעה החדשה ביותר]]
בואינג 737-800BCF של סאן קאנטרי אשר פעל עבור [[אמזון אייר, עם כותרות סאן קאנטרי מאחורי חלונות תא הטייס]]
{| class="wikitable" style="margin:0.5em auto; text-align:center"
|+צי סאן קאנטרי איירליינס<ref name=":2"></ref>
! rowspan="2" | דגם מטוס
! rowspan="2" | בשירות
! rowspan="2" | בהזמנה
! colspan="4" | נוסעים
! rowspan="2" | הערות
|-
! <abbr title="First Class">F</abbr>
! <abbr title="Best">Y+</abbr>
! <abbr title="Standard">Y</abbr>
! סה"כ
|-
! colspan="8" | צי נוסעים
|-
| rowspan="2" | בואינג 737-800
| 41
| —
| –
| 30
| 156
| 186
|
|-
| 1
| —
| 76
| –
| –
| 76
| תצורת שכר VIP
|-
| בואינג 737-900ER
| —
| 5
| colspan="4" | לא ידוע
| מטוס ראשון צפוי להיות מסופק בשנת 2024<ref></ref>
|-
! colspan="8" scope="row" | צי מטען
|-
| בואינג 737-800BCF
| 12
| —
| colspan="4" | מטען
| מטוסים שסופקו על ידי אמזון אייר<ref></ref>
|-
! סה"כ
! 54
! 5
! colspan="5" |
|}

== קישורים חיצוניים ==

* 

== הערות שוליים ==

קטגוריה:חברות לטיסות חסך
קטגוריה:חברות הנסחרות בנאסד"ק
קטגוריה:חברות תעופה אמריקאיות
י"ג 503

יחידת גילוי (י"ג) 503 ("בעל חצור") היא יחידת גילוי במערך הבקרה בחיל האוויר הישראלי שממוקמת מזרחית לסילוואד וצפונית־מזרחית לעפרה שבבנימין. בסיס היחידה בנוי בגובה של 1,016 מטרים מעל פני הים על הר בעל חצור, שהוא הגבוה בהרי בנימין והשומרון.

היחידה הוקמה במיקומה הנוכחי בשנת 1975 והחלה לפעול כיחידת בקרה אווירית בשנת 1978<ref></ref>. י"ג 503, שמפקדה בדרגת רב-סרן, כפופה כיום ל"גדוד הגילוי" שהוקם בשנת 2023 כמפקדה אחודה של כלל אתרי הגילוי של מערך הבקרה. גדוד הגילוי כפוף למפקדת יחידות הבקרה (מיח"ה 517). 

בין השנים 1982-1985 שימשה יחידת הגילוי כ"יחידת בקרה אווירית" (יב"א) במקביל ליחידות הבקרה הצפונית והדרומית, והייתה אחראית לתעבורה האווירית בשטח שבין גדרה לחדרה, כמו גם על קשר עם התעבורה האזרחית באזור נמל התעופה בן-גוריון. בנוסף פעלה היחידה גם בהגנה אווירית ובבקרה על תעבורה מבצעית ביהודה ושומרון. בשנת 1985, משיקולי בטיחות טיסה, הוחלט להחזיר את התפקידים האלה ליחידות הבקרה האחרות והיא חזרה לשמש כיחידת גילוי.

ליחידה יש יכולות טכניות בתחום הגילוי, הקשר, הלוחמה האלקטרונית וההתרעה לעורף, והמיקום האסטרטגי שלה - על הפסגה הגבוהה ביותר ביו"ש, מאפשר טווחי גילוי ארוכים לכל ארבע רוחות השמים. 

== היסטוריה ==
היוזמה להקמת יחידת הגילוי 503 על פסגת הר בעל חצור התגבשה בשנת 1972, כשנה וחצי לפני מלחמת יום הכיפורים, אך יצאה לפועל רק באוקטובר 1974 כאשר קצין אג"מ יו"ש למפקד נפת רמאללה פרסם צו תפיסה לאתר.

הכשרת הבסיס החלה בינואר 1975 כאשר 20 חיילים פעלו באתר בתנאי שדה. באותה עת לא הייתה אספקת חשמל סדירה, והחיילים לא לנו בשטח באופן קבוע. לדברי משה ארן, מפקד ההקמה, קצב הבנייה של הגדר ההיקפית, באורך כ-6 קילומטרים, היה איטי והוא שכנע את מפקדת חיל האוויר להכשיר מספר מבנים בבסיס נטוש של הלגיון הירדני ששכן בסמוך. לדבריו, בסיס זה הפך ברבות הימים לנקודת ההתחלה של ההתנחלות הדתית עפרה.

פעילות מבצעית של היחידה החלה בשנת 1978 במשימות בקרה וגילוי מכ"ם (מגלה כיוון ומרחק) שסיפקו גיבוי וכיסוי על פערים מבצעיים בין יחידות אחרות. בין השנים 1982–1985 הייתה י"ג 503 אחראית לבקרה האווירית בשטח שבין גדרה לחדרה וכן על קשר עם התעבורה האזרחית באזור נמל התעופה בן-גוריון. הכשירות והאחריות האלה ניתנו ב-9 במאי 1982, כחודש לפני מבצע שלום הגליל. 

לדברי רן כץ, ששימש כקצין המבצעים של היחידה באותה תקופה, 503 סיפקה גם גיבוי ליחידת הבקרה הצפונית.

בשנת 1985 החליט ראש ענף תעבורה בחיל האוויר דאז, סא"ל אריה גלעד, לחלק מחדש את האחריות לתעבורה האווירית בשטח של 503 בין יחידות הבקרה הצפונית והדרומית, וזאת משיקולי בטיחות טיסה. באפריל 1985 שבה 503 לתפקד כיחידת בקרה (י"ב) משימתית. 

בשנת 2002 הפכה "יחידת בקרה 503" ל"יחידת גילוי 503" והמשימה שלה הוגדרה כאחראית על אספקת תמונה אווירית ויכולות קשר לחיל-האוויר.

== מפקדי היחידה ==

{| border=1
|- bgcolor="#F0F0F0"
!שם||תקופת כהונה||הערות
|-
| רס"ן אביגדור שבתו || 1978-1978 || קצין טכני אשר פיקד על היחידה בחצי שנה הראשונה לאחר הקמתה
|-
|סא"ל יונה ארבל || 1978-1979 ||
|-
|סא"ל יאיר כפרי || 1979-1981 ||
|-
|סא"ל גידי אלון || 1981-1983 ||
|-
| סא"ל רן כץ || 1983-1985 ||
|-
|-
| רס"ן ש'
 || ?-2019 ||
|-
| רס"ן נ'
 || ?-2023 ||
|}

== לקריאה נוספת ==
* 
* 

== הערות שוליים ==

קטגוריה:יב"אות
קטגוריה:יחידות חיל האוויר הישראלי
נבחרת וייטנאם בכדורגל נשים

נבחרת וייטנאם בכדורגל נשים מייצגת את וייטנאם בתחרויות כדורגל נשים בינלאומיות ומנוהלת על ידי התאחדות הכדורגל של וייטנאם (VFF). 

משחקה הראשון של הנבחרת נערך ב-1997 במסגרת משחקי דרום-מזרח אסיה, ובו היא הפסידה 3-2 לתאילנד. למרות ההפסד, העפילה הנבחרת לשלב הנוקאאוט ובסיום הטורניר זכתה במדליית הארד. שנתיים לאחר מכן, היא לקחה חלק בפעם הראשונה באליפות אסיה, אותה סיימה עם 2 ניצחונות ו-2 הפסדים. ב-2008 וב-2014 היא אף אירחה את האליפות, אך מעולם לא הצליחה להעפיל מעבר לרבע הגמר.

ב-2023, העפילה וייטנאם בפעם הראשונה בתולדותיה לגביע העולם של פיפ"א, לאחר שסיימה במקום השישי באליפות אסיה ששימשה כטורניר המוקדמות. בגביע העולם, היא שובצה לבית אחד עם ארצות הברית, הולנד ופורטוגל, הפסידה בכל שלושת משחקיה והודחה בסיום שלב זה. 

==כל גביעי העולם==
*1991 עד 1999 - לא נכנסה
*2003 עד 2019 - לא העפילה
*2023 - שלב הבתים

==כל אליפויות אסיה==
*1975 עד 1997 - לא נכנסה
*1999 עד 2010 - שלב הבתים
*2014 - מקום שישי
*2018 - שלב הבתים
*2022 - רבע גמר

== קישורים חיצוניים ==
* 

== הערות שוליים ==

קטגוריה:וייטנאם: כדורגל
וייטנאם
בלה שטיינר

בלה שטיינר (בהונגרית: Steiner Béla; בורושבש, 3 בנובמבר 1893 – בודפשט, 27 באפריל 1972)<ref></ref> היה דוקטור לרפואה (MD) רופא ילדים, פרופסור באוניברסיטה, קנדידט ("דוקטורט קטן" .CSc דומה ל-PHD) במדעי הרפואה (1953).

== קורות חייו ==
בלה שטיינר נולד במשפחה יהודית כבנם של שמואל שטיינר ושל מתילד קליין. הוא סיים את בית הספר התיכון בארד, ולאחר מכן המשיך את לימודיו בקולוז'וואר ובאוניברסיטת בודפשט (שמה היום אוניברסיטת אטווש לוראנד), שם קיבל תואר ברפואה ב-1918. משנת 1919 היה מתמחה ללא שכר במרפאת הילדים של בודפשט בניהולו של יאנוש בוקאי, ומשנת 1924 היה רופא מומחה ומרצה. בינתיים, שהה שישה חודשים במרפאת הילדים שאריטה בברלין אצל הפרופסור אדלברט צ'רני. בשנת 1930, מונה לרופא ב"בית החולים לילדים ברודי ז'יגמונד ואדל".<ref></ref> שלוש שנים לאחר מכן הפך לרופא הראשי והמנהל של המחלקה הפנימית בבית החולים.<ref></ref> אין מידע לגבי קורותיו בשואה, אך אחרי מלחמת העולם השנייה בשנת 1946 הוא קיבל הסמכה פרטית (לא חלק מהסגל) כמרצה בכיר להוראה בפקולטה לרפואה של אוניברסיטת פאזמאן פטר (שמו הקודם של אוניברסיטת אטווש לוראנד), בתחום "הפתולוגיה והרפואה של שחפת תינוקות וילדים". לאחר המלחמה, הוא הפך גם לרופא הראשי של מחלקת הילדים בבית החולים הממלכתי ברחוב סאבולץ' (עד 1951 (עד להלאמה) היה בית החולים היהודי של הקהילה היהודית של פשט). משנת 1956 עבד במחלקת הילדים של המכון להכשרה רפואית כרופא ראשי ולאחר מכן כראש מחלקה. משנת 1960 מונה לפרופסור חבר באוניברסיטה, משנת 1964 היה פרופסור מלא במחלקה לרפואת ילדים של האוניברסיטה. הוא טיפל ב: מחלות זיהומיות, לידות מוקדמות, גידול בבלוטת האצטרובל, דלקת קרום המוח בילדים, מחלות ריאות ועוד. הוא היה חבר הנשיאות של איגוד רופאי הילדים ההונגרים.

אשתו הייתה אילונה רייניץ, בתם של מאיר רייניץ ושל תרזיה רוזנפלד. הם נישאו ב-25 בפברואר 1925 בבודפשט.<ref></ref>

== עבודותו העיקרית ==
* Über den Zuckergehalt des Liquor Cerebrospirnalis (Jahrbuch für Kinderheilkunde, 1923)

== פרסים והוקרה ==
* עיטור מסדר הכשרון של העמל דרג זהב (1969)
* מדליית הזיכרון של יאנוש בוקאי (1970)
== לקריאה נוספת ==
* Adatai a Petőfi Irodalmi Múzeum katalógusában ([https://opac-nevter.pim.hu/en/record/-/record/PIM86321 נתוניו] בקטלוג המוזיאון הספרותי פטפי)
* (דרוש מינוי)
* Magyar életrajzi lexikon III: Kiegészítő kötet (A–Z). Főszerk. Kenyeres Ágnes. Budapest: Akadémiai. 1981. ISBN 963-05-2500-3 ([https://mek.oszk.hu/00300/00355/html/ABC13280/14123.htm לקסיקון ביוגרפי הונגרי]. עורכת ראשית אגנש קניירש)
* Magyar orvoséletrajzi lexikon. Összeáll. Kapronczay Károly–Közrem. Tóth Magda. Budapest: Mundus Magyar Egyetemi Kiadó. 2004. ISBN 963-950-132-8 (לקסיקון ביוגרפי של רופאים הונגרים)
== הערות שוליים ==

קטגוריה:רופאים יהודים הונגרים
קטגוריה:רופאי ילדים יהודים הונגרים
קטגוריה:בוגרי אוניברסיטת אטווש לוראנד בודפשט
קטגוריה:ניצולי השואה: הונגריה
קטגוריה:הונגרים שנולדו ב-1893
קטגוריה:הונגרים שנפטרו ב-1972
בארי וילמור

בארי וילמור (באנגלית: Barry Eugene Wilmore; נולד ב-29 בדצמבר 1962, מרפריסבורו, טנסי) הוא טייס קרב ואסטרונאוט בתוכנית מעבורות החלל של נאס"א. הוא היה מפקד משלחת מס' 42 לתחנת החלל הבין-לאומית.

==ביוגרפיה==
בארי וילמור נולד בעיירה מרפריסבורו שבטנסי. לאחר סיום בית ספר הוא למד באוניברסיטה לטכנולוגיה של טנסי אותה סיים עם תואר ראשון בהנדסת חשמל והמשיך לתואר שני בהנדסת אווירונאוטיקה באוניברסיטת טנסי.

לאחר סיום הלימודים וילמור התגייס לצי ארצות הברית וסיים קורס טיס. הוא התחיל לשרת כטייס "ווט A-7 קורסייר II" ו-"מקדונל דאגלס F/A-18 הורנט" והוצב בנושאות מטוסים USS Forrestal (CV-59), USS John F. Kennedy (CV-67), אנטרפרייז (CVN-65) ו-דווייט אייזנהאואר (CVN-69). הוא השתתף בטיסות מבצעיות במלחמת המפרץ ומשימות בבוסניה והרצגובינה. הוא סיים קורס בבסיס חיל האוויר אדוארדס והוסמך כטייס ניסוי.

בסך הכול וילמור הגיע ל-6,200 שעות טיסה ו-663 נחיתות על נושאת מטוסים.

==שירות בתחום החלל==
בשנת 2000 וילמור נבחר לצוות אסטרונאוטים. הוא סיים קורס במרכז החלל ג'ונסון וביצע מספר משימות בצוות הקרקע.

בנובמבר 2009 וילמור טס לחלל כטייס במשימה STS-129 במעבורת החלל אטלנטיס (צ'ארלס הובו היה מפקד צוות). זוהי המשימה האחרונה ששימשה גם להעברת צוותים אל תחנת החלל הבין-לאומית וממנה.

בספטמבר 2014 הוא טס בפעם השנייה בחללית סויוז TMA-14M והצטרף למשלחת מס' 41 לתחנת החלל הבין-לאומית בפיקוד מקסים סוראייב. לאחר סיום עבודת המשלחת וילמור מונה למפקד משלחת מס' 42 לתחנת החלל הבין-לאומית. הוא חזר לכדור הארץ לאחר 167 ימים בחלל.

בשנת 2020 הוכרז שוילמור ישתתף בטיסה ראשונה של חללית הבואינג סטארליינר. הטיסה מתוכננת לשנת 2024.

==קישורים חיצוניים==

* [http://www.spacefacts.de/bios/astronauts/english/wilmore_barry.htm ביוגרפיה]

קטגוריה:אסטרונאוטים אמריקאים
קטגוריה:טייסי צי ארצות הברית
קטגוריה:טייסי ניסוי אמריקאים
קטגוריה:בוגרי אוניברסיטת טנסי
קטגוריה:בוגרי בית הספר לטייסי ניסוי של הצי האמריקאי
קטגוריה:אמריקאים מעוטרי אות לגיון ההצטיינות
קטגוריה:מעוטרי מדליית האוויר
קטגוריה:אנשי צוות תחנת החלל הבין-לאומית
קטגוריה:אמריקאים שנולדו ב-1962
תנועת הצופים בהונגריה

פסל הצופה, כחלק מאנדרטת הנסיך סנט אמריק, בודפשט
ג'מבורי הצופים העולמי 2007]]
תנועת הצופים והצופות בהונגריה מורכבת ממספר ארגונים:
* Magyar Cserkészlány Szövetseg, ארגון החבר באגודת המדריכות והצופות העולמית - בנות בלבד, 477 חברות (נכון לשנת 2015)<ref></ref>
* Magyar Cserkészszövetség, ארגון החבר בארגון הצופים העולמי - בנים ובנות. מעל 14,000 חניכים בכ-200 שבטי צופים.<ref></ref>
* Magyarországi Európai Cserkészek, ארגון החבר בהתאחדות הצופיות האירופית
* Magyar Öregcserkész Klub, ארגון החבר באחווה הבינלאומית לצופים וצופות

== הפורום הבינלאומי לצופיות הונגרית ==
הפורום הבינלאומי לצופיות הונגרית הוא איגוד של ארגוני צופים הונגריים בהונגריה וגם בחו"ל. חבריה הם:
* Magyar Cserkészlány Szövetség
* Magyar Cserkészszövetség
* Külföldi Magyar Cserkészszövetség (אגודת הצופים ההונגרית בגלות), ארגון צופים בגלות.
* חמישה ארגוני מיעוטים במדינות הסמוכות:
** קרואטיה : Horvátországi Magyar Cserkészszövetség (HZMCSSZ)
** רומניה: Romániai Magyar Cserkészszövetség (RMCSSZ)
** וויבודינה (סרביה): Vajdasági Magyar Cserkészszövetség (VMCSSZ)
** סלובקיה: Szlovákiai Magyar Cserkészszövetség (SZMCSSZ)
** אוקראינה : Kárpátaljai Magyar Cserkészszövetség (KáMCSSZ)

== יחידות צופים בינלאומיות בהונגריה ==
בנוסף, ישנן בהונגריה מספר קבוצות צופים המשוייכות למדינות אחרות ופונות לקהל היעד אשר הגיע מאותן מדינות: הצופות הבנות של ארצות הברית בבודפשט, המשוייכות לארגון USAGSO בניו יורק; כמו גם צופים בנים הקשורים למועצה הטרנס-אטלנטית של הצופים הבנים של אמריקה, התומכת בקבוצות צופים אמריקאיות במערב ובמרכז אירופה, במזרח הקרוב ובצפון אפריקה.

== קישורים חיצוניים ==

* [https://www.cserkesz.hu/ אתר ארגון Magyar Cserkészszövetség]
* [https://europaicserkeszek.hu/ אתר ארגון Magyarországi Európai Cserkészek]
* [https://web.archive.org/web/20080223234610/http://home.iae.nl/users/nickl/forum.html הפורום הבינלאומי לצופיות הונגרית]
* [https://www.vmcssz.rs/ צופי הונגריה בוויבודינה]

== הערות שוליים ==

הונגריה
קטגוריה:הונגריה: חינוך
קטגוריה:הונגריה: תרבות
איגוד תעשיית ההקלטות הניגרי

איגוד תעשיית ההקלטות הניגרי (באנגלית: TurnTable Certification System of Nigeria; בראשי תיבות: TCSN) הוא הארגון המרכזי המייצג את ענף ההקלטות של ניגריה.

== היסטוריה ==
ב-20 במרץ 2021, המגזין הנגירי טורן-טייבל והארגון הניגרי WeTalkSound הודיעו על הקמתו של האיגוד, תחת ראשי התיבות RCN, אשר יעניק אישורי הקלטות מוזיקה מסוג זהב, פלטינה ויהלום, כאשר הספים לקבלת תואר הקלטה היו 2,500, 5,000 ו-10,000 בהתאמה.<ref name="The Guardian Nigeria"></ref> באוגוסט 2021, לאחר הענקה של 92 אישורי הקלטה, האיגוד הפסיק לפעול. ב-19 בפברואר 2023, האיגוד הוקם מחדש על ידי איומאדה אוריואובו וסימולולואה אדגקוק, והחל לפעול ביום שלאחריו.<ref></ref><ref></ref>

== הסמכה להקלטת מוזיקה ==
האיגוד אחראי על הענקת אישורי הקלטת מוזיקה בניגריה על סמך נתוני הזרמת מוזיקה והורדת מוזיקה בלבד:

{| class="wikitable"
|+אלבומים
!סוג הסמכה
!מאז 20 בפברואר 2023
|-
כסף
|12,500
|-
זהב
|25,000
|-
פלטינה
|50,000
|-
פלטניה ×2
|100,000
|}
{| class="wikitable"
|+סינגלים
!סוג הסמכה
!מאז 20 בפברואר 2023
|-
כסף
|25,000
|-
זהב
|50,000
|-
פלטינה
|100,000
|-
פלטניה ×2
|200,000
|}

== קישורים חיצוניים ==
* 

== הערות שוליים ==

ניגריה
קטגוריה:מוזיקה ניגרית
כיכר פלסטין

כיכר פלסטין (בערבית: ميدان فلسطين) היא נקודה בעלת חשיבות מרכזית בעיר עזה מבחינה חברתית ותרבותית. היא מצויה על גבעה נמוכה בעיר העתיקה של עזה, בהצטלבות של רחוב עומר אל-מוח'תאר עם מספר רחובות קטנים. הכיכר נחנכה בזמן שלטון המנדט הבריטי.

בכיכר תחנות אוטובוס ותחנות מוניות. סמוכים אליה שוק הפירות והירקות - שוק פראס, בניין עיריית עזה, בית החולים הערבי אל-אהלי, עשרות חנויות וקיוסקים ומספר סניפי בנקים ועסקי חלפנות כספים.

הכיכר אינה מוגדרת בצורה ברורה והיא למעשה הרחבה של רחוב עומר אל-מוח'תאר. גודל הכיכר הוא כ-75 מטר לרוחב (צפון מזרח - דרום מערב) וכ-110 מטר לאורך (צפון מערב - דרום מזרח). גבולותיה הם:
*במזרח - בית החולים אל-אהלי
*בצפון - מסעדת פלסטין ושורת חנויות
*במערב - בניין עיריית עזה
*בדרום - בית קברות גדול

אלמנטים מרכזיים בכיכר
*פסל של עוף החול - מקושר למיתוס אודות עזה, בפינה הדרומית מערבית של הכיכר.
*שתי שורות של עצי דקל ושתי שורות של עצי פיקוס.
*מזרקה בפינה הצפונית מזרחית של הכיכר.

הסיבות למרכזיות הכיכר הן:
*קרבתה ל - לב המרכז הממלוכי העתיק בעיר העתיקה של עזה.
*זהו המרכז התחבורתי החשוב בעזה.
*החיבור לשוק הגדול ביותר בעיר - שוק פראס שנמצא כ-200 מטרים מצפון מערב לכיכר.
*הימצאות בניין העירייה, סניפי הבנקים, חלפנות הכספים, המסעדות ושאר החנויות והעסקים שבהיקף הכיכר.
*הימצאותו על ציר התנועה והרחוב המרכזי בעזה - רחוב עומר אל-מוח'תאר.
*השווקים המסורתיים הסמוכים אל פינתה הדרומית מערבית: שוק זוואיה ורחוב פהמי בק.

בשנות השלטון הישראלי בעיר עזה (1994-1967), הייתה כיכר פלסטין מוקד הפגנות ועימותים בין צה"ל והמקומיים.

==כיכר פלסטין בזמן מלחמת חרבות ברזל==
במהלך מלחמת חרבות ברזל שנפתחה עקב מתקפת חמאס על ישראל ב-7 באוקטובר 2023 שימשה הכיכר עבור חמאס מוקד לשחרור חטופים בעת ההפוגה במלחמה. ככל הנראה, המיקום נבחר במטרה להפגין את שליטתו במרכז העיר למרות התקפות צה"ל.

בדצמבר 2023 הודיע צה"ל על כיבוש כיכר פלסטין. אולם, התברר כי מדובר בכיכר אחרת, כיכר פלסטין הנמצאת בשכונת רימאל ומצויה כשני קילומטרים מצפון לכיכר פלסטין שבין שכונת זייתון והעיר העתיקה בעזה.

==קישורים חיצוניים==
*Dr. Abdurahman Mohamed, Nesma Riyad El-Saqqa, [https://www.researchgate.net/figure/Palestine-square-in-Gaza-old-city-Source-Authors_fig1_257493180 Palestine square in Gaza old city]
* 

==הערות שוליים==

פלסטין
קטגוריה:עזה
קטגוריה:רצועת עזה: גאוגרפיה
איגוד תעשיית ההקלטות התאילנדי

איגוד תעשיית ההקלטות התאילנדי (באנגלית: Thai Entertainment Content Trade Association; בראשי תיבות: TECA) הוא הארגון המרכזי המייצג את ענף ההקלטות של תאילנד. האיגוד חבר בפדרציה הבינלאומית לתעשייה הפונוגרפית.

== הסמכה להקלטת מוזיקה ==
האיגוד אחראי על הענקת אישורי הקלטת מוזיקה בתאילנד על סמך מכירות בלבד:

{| class="wikitable"
|+אלבומים
!סוג הסמכה
!1993–2000<ref></ref><ref></ref>
!2001–2006<ref></ref><ref></ref>
!2007–2008<ref name=":0"></ref>
!2009<ref name=":1"></ref>
!מאז 2010<ref name=":2"></ref>
|-
זהב
|25,000
|20,000
|8,000
|6,000
|5,000
|-
פלטינה
|50,000
|40,000
|15,000
|12,000
|10,000
|-
פלטניה ×2
|100,000
|80,000
|30,000
|24,000
|20,000
|}
{| class="wikitable"
|+סינגלים
!סוג הסמכה
!1993–2008<ref name=":0" />
!2009<ref name=":1" />
!2010–2011<ref name=":2" /><ref></ref>
!מאז 2012<ref></ref>
|-
זהב
|50,000 (מקומי)8,000 (בין-לאומי)
|50,000 (מקומי)6,000 (בין-לאומי)
|50,000 (מקומי)20,000 (בין-לאומי)
|50,000 (מקומי)5,000 (בין-לאומי)
|-
פלטינה
|100,000 (מקומי)15,000 (בין-לאומי)
|100,000 (מקומי)12,000 (בין-לאומי)
|100,000 (מקומי)40,000 (בין-לאומי)
|100,000 (מקומי)10,000 (בין-לאומי)
|-
פלטניה ×2
|200,000 (מקומי)30,000 (בין-לאומי)
|200,000 (מקומי)24,000 (בין-לאומי)
|200,000 (מקומי)80,000 (בין-לאומי)
|100,000 (מקומי)20,000 (בין-לאומי)
|}

== קישורים חיצוניים ==
* 

== הערות שוליים ==

תאילנד
קטגוריה:תאילנד: תרבות
אלדאר דויטש

אלדאר דויטש (בהונגרית: Deutsch Aladár; זאלאגרסג, 20 באוקטובר 1894<ref></ref> – בודפשט, 4 באוקטובר 1973)<ref></ref> <ref></ref> היה דוקטור לרפואה יהודי-הונגרי, רופא אף אוזן גרון, רופא ראשי ומומחה לגרון של מוסדות מרכזיים רבים בהונגריה.

== קורות חייו ==
אלדאר דויטש נולד במשפחה יהודית כבנם של הסוחר פרנץ דויטש ושל אידה פישר. הוא סיים את בית הספר התיכון ואת בחינות הבגרות בעיר הולדתו במערב הונגריה. הוא שירת בחזית במלחמת העולם הראשונה וקיבל מספר עיטורי גבורה. לאחר מכן המשיך את לימודיו באוניברסיטת פאזמאן פטר (שמה היום אוניברסיטת אטווש לוראנד), שם קיבל תואר ותעודה ב-1923. בשנים 1918–1919 היה חבר בחוג גלילאו. במקביל ללימודיו בהונגריה, למד גם באוניברסיטת וינה. בין 1923 לבין 1927, הוא היה יועץ במרפאת אף אוזן גרון ובמרפאת הילדים של אוניברסיטת וינה, שם קיבל את ההסמכה הרפואית ב-1927 כרופא מומחה באף אוזן גרון. לאחר חזרתו הביתה, הפך לרופא בפוליקליניקה Charité. מאמצע שנות ה-30 עבד באמבולנציה ברחוב קרטס. בין 1942 לבין 1945, הוא היה מומחה לאף אוזן גרון בבית החולים דניאל בירו ברחוב Városmajor, בית חולים שהיה בניהול הקהילה היהודית האורתודוקסית של בודפשט (למעשה בתקופה זו של מלחמת העולם השנייה הוא לא היה יכול להיות מועסק בשל יהדותו במשרה ציבורית כלשהי על פי החוקים ה (אנטי)יהודיים שחוקקו, במיוחד החוק היהודי השני והחוק היהודי השלישי. בתום המלחמה, לאחר 1945 דויטש היה הרופא הראשי של המוסד לביטוח עובדים פרטיים (MABI), ומ-1949 ועד מותו עבד כ:
* הרופא הראשי והמנהל הראשי מטעם הוועד הפועל של המועצה המחוזית. משנת 1945,
* המומחה לגרון של התיאטרון הלאומי ושל כמה תיאטראות נוספים בבירת הונגריה
* המומחה לגרון של האוניברסיטה לאמנויות התיאטרון והקולנוע של הרדיו ההונגרי ושל הטלוויזיה ההונגרית
* כמו גם של מחלקת העיתונאים של המנהל הכללי לביטוח סוציאלי של SZOT

מאמריו הרבים התפרסמו בעיקר בכתבי עת זרים.

אשתו הראשונה הייתה ארז'בט אנה הורשצקי, ממנה התגרש לאחר חמש שנים ב-1934.<ref></ref> אשתו השנייה הייתה אווה ינקה ניסלי, לה נישא בבודפשט ב-1951.

== לקריאה נוספת ==
* Adatai a Petőfi Irodalmi Múzeum katalógusában (נתוניו במאגרי המוזיאון הספרותי פטפי)
* Magyar életrajzi lexikon III: Kiegészítő kötet (A–Z). Főszerk. Kenyeres Ágnes. Budapest: Akadémiai. 1981. ISBN 963-05-2500-3 ([https://mek.oszk.hu/00300/00355/html/ABC03014/03293.htm לקסיקון ביוגרפי הונגרי]. עורכת ראשית אגנש קניירש)
* Magyar orvoséletrajzi lexikon. Összeáll. Kapronczay Károly–Közrem. Tóth Magda. Budapest: Mundus Magyar Egyetemi Kiadó. 2004. ISBN 963-950-132-8 (לקסיקון ביוגרפי הונגרי של רופאים)
* Simontornyai-Scheiber Mária: A budai Városmajor utcai Bíró Dániel Kórház története. Orvostörténeti Közlemények, 226–29. pp.&nbsp;159–182. (ההיסטוריה של בית החולים דניאל בירו בבודה)
* Zalai életrajzi kislexikon. 3. javított, bővített kiadás. Szerk. Fatér Bernadett, Horváth József, Kiss Gábor [és mások]. Zalaegerszeg, Deák Ferenc Megyei Könyvtár, 2005 (לקסיקון קטן ביוגרפי של מחוז זאלה)
== הערות שוליים ==

קטגוריה:רופאים יהודים הונגרים
קטגוריה:רופאי אף אוזן גרון יהודים הונגרים
קטגוריה:אנשי צבא אוסטרו-הונגרים במלחמת העולם הראשונה
קטגוריה:יהודים בצבא האוסטרו-הונגרי
קטגוריה:חברי חוג גלילאו
קטגוריה:חיילים יהודים במלחמת העולם הראשונה
קטגוריה:זאלאגרסג: אישים
קטגוריה:בוגרי אוניברסיטת אטווש לוראנד בודפשט
קטגוריה:בוגרי אוניברסיטת וינה
קטגוריה:הונגרים שנולדו ב-1894
קטגוריה:הונגרים שנפטרו ב-1973
פוליאורכידיזם

פוליאורכידיזם מולד בתינוקות עם 3 אשכים
פוליאורכידיזם נקרא גם אשך משולש, אשך על-מספרי, או באנגלית Polyorchidism או Triochidism או Supernumerary Testis. מתאר מצב נדיר מאוד בו לאדם יש יותר משני אשכים. בדרך כלל 3 אשכים.

אדם שיש לו פוליאורכידיזם מכונה פוליאורקיד.

== מבוא ==
המקרה המתועד הראשון דווח על ידי ליין בשנת 1895<ref>Spranger R, Gunst M, Kuhn M, et al. (2002) Polyorchidism: A strange anomaly with unsuspected properties. J Urol 168: 198.</ref>. ייתכנו מיקומים שונים לאשך הנוסף, מפשעתי או בטני, אך לרוב הוא יהיה בשק האשכים, בצד שמאל <ref></ref> עם תפקוד תקין של ייצור זרע<ref></ref>. המצב הוא בדרך כלל א-סימפטומטי ולכן מוצאים אותו במקרה במהלך בדיקה כירורגית אחרת ברוב המקרים, אך ייתכן מצב בו האדם חולה ואז עלולים לגלות זאת יחד עם סיבוכים כמו כאב או נפיחות מפשעתית עקב בקע מפשעתי, קריפטורכידיזם, פיתול, הידרוצלה, וריקוצלה, אפידדימיטיס וממאירות אחרות<ref></ref> .

אין הסכמה האם זה תקין להיות עם 3 אשכים, או שזה נחשב הפרעה, כיוון שמדובר בתופעה נדירה.

יותר ממחצית מהמקרים אובחנו בין הגילאים 15–45 שנים, ונראה רק לעיתים רחוקות בינקות או מעל גיל 45 <ref></ref>.

== אבחון ==
# במידה והאשך הנוסף נמצא באזור אחר בגוף למעלה בפנים ולא בשק האשכים מדובר במקרה בו מעורבת תופעה בשם cryptorchidism או תמירות אשכים, ואז ניתן לזהות זאת באמצעות צילום אולטרסאונד. מצב זה מקושר לעיתים עם סרטן באשך.
# אך במצב נורמטיבי האשכים כולם יהיו בתוך שק האשכים, ניתן להרגישם במישוש השק, והדבר בטוח ולא מלווה בסימפטומים לא נעימים בדרך כלל. האשכים יכולים להיות בגודל זהה, או בגדלים שונים. לעיתים ניתן לראות זאת מבחוץ גם ללא מישוש.

== תפקוד ==
בדרך כלל לפוליאורקיד יש 3 אשכים מתפקדים. אך ייתכן מצב בו האשך הנוסף נמצא מחוץ לשק והוא גם מנותק ולכן הוא לא יהיה מתפקד. כלומר לא יהיה שותף לפעילות ההזרעה.

== סיווג ==
האשך הנוסף מסווג לסוג A וסוג B לפי פוטנציאל הרבייה שלו והקשר שלו לדיפרן. אשך מסוגי A הוא אשך מתפקד, ואשך מסוגי B הוא אשך לא מתפקד או מתפקד חלקית.

== שכיחות ==
ישנם מקרים מתועדים ומדווחים של פוליארכידיזם גם בקרב חיות אחרות כמו כלבים חתולים וסוסים ולא רק בקרב בני אדם.

== קישורים חיצוניים ==

== הערות שוליים ==

קטגוריה:אשך
קטגוריה:מחלות נדירות
בית החולים א-רנתיסי

בית החולים א-רנתיסי (בערבית: مستشفى الرنتيسي) הוא בית חולים לילדים הממוקם בצפון העיר עזה ברצועת עזה, כחלק מבית החולים נאצר. בית החולים מכיל כ-30 מיטות אשפוז. בית החולים קרוי על שמו של עבד אל-עזיז א-רנתיסי, טרוריסט פלסטיני, ממייסדי תנועת חמאס ורופא ילדים.

== היסטוריה ==
העבודות להקמת בית החולים החלו ב-2003 והסתיימו ב-2006, אך בית החולים החל לפעול ב-11 בנובמבר 2007, ונפתח רשמית רק ב-23 באפריל 2008.

בשנת 2019 נחנך בבית החולים מרכז לטיפול בסרטן בילדים, על שטח של 2,500 מ"ר.

במאי 2020, ביוזמתו של איש העסקים מיכאל מירלשוילי, התקינה חברת ווטרג'ן הישראלית בבית החולים מכשיר שמפיק מים מהלחות שבאוויר. יוזמה זו נועדה לספק מי שתייה נקיים ובטוחים לצוות ולמטופלים של בית החולים, וזאת כפתרון למשבר המים ברצועת עזה.

=== תשתית טרור בבית החולים ===

במהלך מלחמת חרבות ברזל ולקראת פשיטה ישראלית לאזור בית החולים הוחלט לפנות אותו מיושביו. בית החולים נכבש על ידי שייטת 13 וגדוד צבר שפעל תחת חטיבה 401 של צה"ל עוד באותו השבוע. לאחר הפינוי, נחשף על ידי דובר צה"ל כי במרתף בית החולים נמצא מאגר גדול של אמל"ח (בהם רקטות נגד טנקים, רימוני יד, מטעני חבלה, גרזנים ואפודי מגן) בנוסף, צה"ל אמר שייתכן כי במקום זה הוחזקו בני ערובה שנחטפו מישראל. העדויות שהציג צה"ל לשימוש צבאי במרתף כללו אופנוע עם חור מכדור ירי ממתקפת הפתע על ישראל וכן בקבוקי תינוקות וחיתולים המעידים על תינוקות שנחטפו והוחזקו כבני ערובה במקום. כמו כן נמצאו כיסא עם חבלים ושירותים מאולתרים שסימנו, לטענת צה"ל, תשתיות להחזיק בני ערובה למשך זמן ממושך, וכן כניסה לאחת ממנהרות הלחימה של הארגון. 

==מחלקות==
בבית החולים מחלקות גסטרואנטרולוגיה, רפואת ריאות, נפרולוגיה, נוירולוגיה, קרדיולוגיה, אנדוקרינולוגיה, המטולוגיה ואונקולוגיה. כן יש בבית החולים יחידת טיפול נמרץ ומרפאות חוץ.

== הערות שוליים ==

א-רנתיסי
א-רנתיסי
קטגוריה:עזה: מבנים
שימור דיגיטלי

שימור דיגיטלי (באנגלית: Digital preservation) הוא מונח בתחום הספרנות והארכיונאות המתאר מאמץ הנעשה כדי לוודא שמידע דיגיטלי נשאר זמין ושמיש. המונח כולל בתוכו את כל תהליך השימור; תכנון, מציאת משאבים, שימוש בכלים רלוונטיים וטכנולוגיה, וכן נושאי מדיניות, אסטרטגיה ופעולות הנעשות כדי לוודא גישה למידע המאוחסן בפורמטים לא נגישים ולמידע דיגיטלי מקורי. מטרת השימור היא עיבוד ויצירה של עותק נאמן למקור, ככל האפשר.<ref>Evans, Mark; Carter, Laura. (December 2008). The Challenges of Digital Preservation. Presentation at the Library of Parliament, Ottawa.</ref><ref></ref>
[[ארכיונאי משמר דף באופן דיגיטלי]]
[[סמליל ארכיון האינטרנט, המארכב אתרי אינטרנט וחומרים דיגיטליים אחרים.]]
המונח טומן בחובו משמעות נוספת; על פי המדריך Harrod's Librarian Glossary, הגדרת שימור דיגיטלי היא:

הצורך בשימור דיגיטלי התעורר בעקבות אורך החיים הקצר, יחסית, של מדיה דיגיטלית. שימוש נרחב בדיסק קשיח הוליד בעיות כמו חוסר היכולת לגשת אליו בעקבות התקדמות טכנולוגית, פגימת המוצר לאחר כמה שנים, וזיכרון הבזק, אשר אחסון בו גורם לאיבוד המידע לאחר כמה שנים ללא שימוש, ואיכות שימור המידע בו נתון להשפעות שונות כמו טמפרטורה וכמות האחסון על הדיסק.

== אתגרים ==
מורשת האנושות אוחסנה באמצעים חומריים רבים במהלך השנים, כמו אבנים, פפירוס, קלף, נייר ועוד. כיום, כמות גדולה של מידע מאוחסן באמצעים דיגיטליים, המשתנים עם הזמן, כגון רשתות חברתיות, פורומים, ספריות תמונות מתעדכנות ועוד. יצירת התוכן הדיגיטלי זמינה וזולה יחסית, ומאפשרת להותיר את המידע עדכני, ולעיתים כך גם לגרוס מידע ישן.

== אסטרטגיות ==
ב-2006, פיתח ה-Online Computer Library Center אסטרטגיית ארבע נקודות לשימור דיגיטלי לטווח הארוך:
* הערכת סיכונים לאיבוד התוכן, בהתבסס על משתנים טכנולוגיים כמו הפורמט של הקובץ, שימוש נפוץ בו ועוד.
* בדיקה לטובת קביעת הצעדים הדרושים לשימור התוכן.
* קביעת המטא-דאטה הדרוש לכל סוג אובייקט והדרכים לקישורו לקובץ.
* הבטחת גישה לתוכן.<ref></ref>

== יוזמות מובילות בתחום ==

=== יוזמות בקנה מידה רחב ===
ארכיונים וספריות מחקר רבות החלו או מתכוונים להתחיל בתהליך שימור דיגיטלי בקנה מידה רחב (LSDIs). השחקנים המובילים בתחום זה הם מוסדות תרבות, חברות מסחריות - כמו גוגל ומיקרוסופט, וארגונים ללא מטרות רווח כמו OCA , פרויקט מיליון הספרים , HathiTrust . המוטיבציה העיקרית של גופים אלה היא הרחבת הנגישות למאגרי מידע אקדמיים.

כ-30 מוסדות תרבות, כולל 12 החברים ב-CIC , חתמו על הסכמי דיגיטציה עם גוגל או מיקרוסופט. חלק מהם משתתפים גם במיזמי שימור נוספים.

מיזם נוסף הוא הארכיון העולמי הארקטי - מתקן לשימור מידע של ההיסטוריה והתרבות האנושיים ממספר מדינות, ארגונים וחברות.<ref></ref>

==ראו גם==
* מדיה אבודה

== קישורים חיצוניים ==

* 
* 
* 

== הערות שוליים ==

קטגוריה:ארכיונאות
קטגוריה:ספרנות
סופי (מוזיקאית)

סופי סיאון (באנגלית: Sophie Xeon; 17 בספטמבר 1986 – 30 בינואר 2021) הידועה בתור סופי (Sophie), הייתה מפיקה, פזמונאית ותקליטנית סקוטית. היא עסקה ביצירת מוזיקת פופ ניסיונית עם צלילים שונים שזכו לסיקורים וביקורות ברחבי העולם.<ref></ref> בהמשך, הוגדר הסגנון בתור הייפרפופ.

בשנת 2021 נפטרה בבית החולים האוניברסיטאי אטיקון באתונה, כתוצאה מנפילה בגובה שלוש קומות.<ref name=":0"></ref><ref name=":1"></ref>

== קריירה ==
סופי שפעלה בצורה אנונימית בהתחלה, הצהירה על היותה אישה טרנסית וזכתה להצלחה עם "Bipp" ו-"Lemonade". הם נכללו באלבום האוסף Product.<ref></ref> אלבום האולפן היחיד שלה Oil of Every Pearl's Un-Insides פורסם בעקבותיו ב-2018, והועמד לפרס גראמי בקטגוריית "אלבום הדאנס/אלקטרוני הטוב ביותר".<ref></ref> סופי שיתפה פעולה עם מגוון אמנים כדוגמת מדונה ("Bitch I'm Madonna" שנכלל באלבום האולפן השלושה-עשר שלה, Rebel Heart),<ref></ref> קים פטרס, צ'ארלי XCX, וינס סטייפלס ונמיאה אמורו.<ref></ref>

== מותה ומורשת ==
בסביבות השעה ארבע לפנות בוקר ב-30 בינואר 2021, בגיל 34, סופי נפטרה בבית החולים האוניברסיטאי אטיקון באתונה.<ref></ref> היא נלקחה לבית החולים לאחר שנפלה מגג הבניין בו שהתה תוך כדי ניסיון לצלם את הירח המלא.<ref name=":1" /><ref name=":0" /> בת זוגה של סופי, אוויטה מנג'י, אמרה כי לפני הגעתם לבית החולים.<ref></ref><ref></ref> אמנים כולל ריהאנה, סם סמית', וינס סטייפלס, צ'ארלי XCX, איי. ג'י. קוק וכריסטין והקווינס הביעו את תנחומיהם.<ref></ref><ref></ref><ref></ref><ref></ref>

ב-4 ביוני 2021, אחיה של סופי הכריז על תוכניות לפרסם חלק מיצירותיה שטרם ראו אור.<ref></ref> ב-16 ביוני 2021 הודיע האיגוד האסטרונומי הבין-לאומי כי לכוכב הלכת הקטן ניתן השם הקבוע Sophiexeon.<ref></ref> במרץ 2022, צ'ארלי XCX הקדישה את אלבומה Crash לסופי.<ref></ref> בטקס פרסי גראמי ה-65, שותפתה לשעבר של סופי, קים פטרס הפכה לאדם הטרנסג'נדר הראשון שזכה בפרס בקטגוריית "ביצוע הפופ הטוב ביותר של צמד/להקה"; במהלך נאום הקבלה שלה, היא ציינה את סופי על כך שסללה לה את הדרך.<ref></ref>

==דיסקוגרפיה==
=== אלבומים ===
* 2015: Product
* 2018: Oil of Every Pearl's Un-Insides
* 2019: Oil of Every Pearl's Un-Insides Non-Stop Remix Album
* 2024: Sophie

== קישורים חיצוניים ==
* 

== הערות שוליים ==

קטגוריה:הרוגות תאונות
קטגוריה:מפיקים מוזיקליים בריטים
קטגוריה:זמרים להט"בים בריטים
קטגוריה:זמרות סקוטיות
קטגוריה:תקליטנים בריטים
קטגוריה:אמני מוזיקה אלקטרונית בריטים
קטגוריה:מוזיקאים סקוטים
קטגוריה:זמרות-יוצרות סקוטיות
קטגוריה:זמרים טרנסג'נדרים
קטגוריה:פזמונאים להט"בים
קטגוריה:סקוטיות שנולדו ב-1986
קטגוריה:סקוטים שנפטרו ב-2021
היון בין

קים טא-פיונג (בקוריאנית: 김태평; נולד ב-25 בספטמבר 1982),<ref></ref> הידוע יותר בשם הבמה שלו היון בין (현빈), הוא שחקן דרום קוריאני. 

== קריירה ==
הוא זכה להכרה נרחבת על תפקידו בדרמת הטלוויזיה הקומדיה הרומנטית משנת 2005 שמי קים סאם-קרוב. מאז, הוא הופיע בתפקידים ראשיים בתוכניות טלוויזיה מצליחות אחרות, כולל דרמת הפנטזיה הרומנטית "הגן הסודי" (2010–2011), דרמת הפנטזיה זיכרונות "מהאלהמברה" (2018–2019), והדרמה הרומנטית "נחיתת חירום לאהבה" (2019–2020). הפופולריות של היון בין הורחבה עוד יותר על ידי השתתפות בסדרה של שוברי קופות: מותחן הפעולה "משימה סודית" (2017) וסרט ההמשך שלו מ-2022, כמו גם מותחני הפשע "הנוכלים" (2017)<ref></ref> ו-"המשא ומתן" (2018). הצלחת העבודות של היון בין ביססה אותו ברמה הבינלאומית ככוכב הגל הקוריאני מוביל. הוא בין השחקנים בעלי השכר הגבוה והמשפיעים ביותר בדרום קוריאה.

היון זכה לשבחים מהמבקרים על הופעתו בסרט המלודרמה "הסתיו המאוחרת ", שהוקרן בפסטיבל הסרטים הבינלאומי ה-61 בברלין. לאורך קריירת הטלוויזיה והקולנוע שלו, הוא היה מועמד למספר פרסים איקוניים, כולל חמישה בפרסי באקסאנג לאמנויות, וזכה לשבחים שונים על ההכרה שלו במשחק, כולל פרסי באקסאנג לאמנויות לפרס הגדול (טלוויזיה) בטקס פרסי באקסאנג ה-47.

בשנת 2023 כיכב בסרט הפעולה "The Point Men" המבוסס על משבר בני הערובה הקוריאנים באפגניסטן ב-2007 <small>(אנ')</small> ומשימת החילוץ שלאחר מכן.

== קישורים חיצוניים ==

* 

== הערות שוליים ==

קטגוריה:שחקני קולנוע וטלוויזיה דרום קוריאנים
קטגוריה:ילידי 1982
יב"א 509

סיכת בקר אוויר

יחידת הבקרה הדרומית (יב"א 509) היא יחידת בקרה אווירית הממוקמת על הר אריכא בקרבת מצפה רמון. היחידה אמונה על המרחב האווירי בחציה הדרומי של הארץ, שותפה לכל מבצע אווירי ומהווה לאורך השנים עיניים השומרות על ביטחון המדינה. ביחידה משרתים בקרים ומש"קי בקרה יחד. הקמתה החלה בקיץ 1965 והיא הפכה למבצעית ב-1967. בהמשך הפכה למוצב הבקרה והשליטה העמוס ביותר במערך הבקרה.

היחידה נמצאת תחת פיקוד מערך הבקרה בחיל האוויר הישראלי ובמהלך השנים קמו למערך יחידות נוספות, דרומיות יותר, אך עדיין היא נודעה תמיד כ"יחידה הדרומית".


==פעילות היחידה==
היחידה אחראית על המרחב האווירי בדרום הארץ, בהם יישובי עוטף עזה, הקריה למחקר גרעיני – נגב, ים המלח ועד אילת. בעבר שלטה גם בחצי האי סיני כשהיה בשליטה ישראלית.

היב"א מצוידת במכ"מים הנתונים בתוך ראדומים הבנויים באמצעות כיפה גאודזית.

מכ"מים אלו מאפשרים קליטה של כלי טיס בהם מטוסי קרב וכלי טיס בלתי מאוישים במרחק של יותר מ-360 ק"מ.

יב"א זו פעלה בשיתוף פעולה הדוק עם מערך ההגנה האווירית באזור בהן סוללות טילי הוק במישור עמיעז ים המלח ואילת וסוללות הפטריוט.

== מפקדי היחידה ==

{| class="wikitable"
|-
!שם||תקופת כהונה||הערות
|-
| סא"ל ב' || 1965? ||
|-
| סא"ל אביעד || 2017? ||
|-
| סא"ל ו' || ?-אוגוסט 2023 ||
|-
| סא"ל ל' || אוגוסט 2023-? ||
|-
| סא"ל ר' || 2023? ||
|}

==קישורים חיצוניים==
* 
* 

==הערות שוליים==

קטגוריה:יב"אות
קטגוריה:יחידות חיל האוויר הישראלי